钦定古今图书集成/明伦汇编/氏族典/第352卷 > 《廖用贤尚友录》 > 侯君集
## 钦定古今图书集成/明伦汇编/氏族典/第352卷 > 《廖用贤尚友录》 > 侯君集

按《唐书侯君集传》：“君集，豳州三水人。以材雄称。少事
秦王幕府，从征讨有功，擢累左虞候、车骑将军，封全
椒县子。预诛隐太子尢力王即位，拜左卫将军，进封
潞国公。贞观四年，迁兵部尚书，俄检校吏部尚书，参
议朝政。李靖讨吐谷浑，以君集为碛石道行军总管，
于库山大战破之，平其国，进吏部尚书。吐蕃围松州”，
授当弥道行军大总管以击之，高昌不臣，拜交河道
行军大总管，出讨高昌平，君集刻石纪功还。初，君集
配没罪人不以闻，又私取珍宝妇女，将士因亦盗入，
不能制。及还京师，有司劾之，诏君集诣狱簿对，中书
侍郎岑文本谏，帝寤释不问。君集自恃有功，以它罪
被系居，怏怏不平。皇太子承乾数有过，虑废，知君集
怨望，私引君集入问自安计。承乾事觉，捕君集下狱，
斩之。